Il-propogandist per eċċellenza tal-Partit Laburista Emanuel Cuschieri jikkwota bi prominenza appell ta' sieħbu fis-Super One Ray Mahoney. It-tnejn li huma jridu lill-Ministru l-ġdid tal-PBS Owen Bonnici "inaddaf u jixkupa" mill-istazzjon nazzjonali. Ovvjament iriduh "jixkupa" lil dawk il-ftit li baqa' fil-PBS li ma jaqblux magħhom. Huwa ċar kristall li għal dawn in-nies il-poter huwa biss mezz ta' kif iwettqu l-vendikazzjonijiet. F'din il-paġna ta' ħdura jispikkaw kummenti u appelli oħrajn bħal "Nibdew mill-PBS u nkomplu f'kull entita pubblika oħra" Il-mibgħeda tispikka fil-maġġoranza tal-kummenti. Hemm saħansitra min qed jgħid li jekk mhux se jneħħu lin-Nazzjonalisti minn ċerta postijiet mhux se jmur jivvota. Anke ritratti ta' xkupi jibgħatulu lill-Ministru Bonnici, għax għalihom in-Nazzjonalisti trab tal-art. Dawn huma l-istess nies li kienu jgħajtu "tagħna lkoll". Dawn huma l-istess nies li telgħu bl-għajta "tista' ma taqbilx magħna, imma tista' taħdem magħna."
Iridu iktar vendikazzjonijiet